
V I L J A N D I  L I N N
LINNAVOLIKOGU


REVISJONIKOMISJONI
KOOSOLEKU PROTOKOLL

Viljandi 								 22. oktoober 2026  nr 1-12/26/10

Algus kell 10.00, lõpp kell 13.28

Koosolekut juhatas: Are Tints
Protokollis: Sirli-Mai Nurka
Võtsid osa liikmed: Harri Juhani Aaltonen (Teams), Kaido Kivisild, Ivar Kommisaar, Emma Kruusmäe (Teams), Peedu Põld, Are Tints, Gunnar Veermäe
Võtsid osa teenistujad: rahandusameti juhataja Ülle Allik, linnapea Jaak Pihlak, linnasekretär Ene Rink, personalispetsialist Sille Soo, abilinnapea Anett Suits

Koosolek toimus füüsiliselt raekojas ja elektrooniliselt Microsoft Teamsi vahendusel.
Läbirääkimised päevakorra asjus.

Komisjoni juhataja tegi linnapea ja abilinnapea palvel ettepaneku muuta päevakorda. Esimeseks päevakorrapunktiks pandi „Viljandi Linnavolikogu 24.04.2025 määruse nr 66 „Sotsiaalhoolekandelise abi andmise kord“ muutmine ja täiendamine, II lugemine (2026/91-1)“ ning teiseks päevakorrapunktiks „Ülevaade lisatasude ja hüvitiste maksmise põhimõtetest ja praktikast Viljandi linna struktuuriüksustes“.

Komisjon kinnitas päevakorra.

PÄEVAKORD:
1. Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ 	muutmine ja täiendamine, II lugemine (2026/91-1)
2. Ülevaade lisatasude ja hüvitiste maksmise põhimõtetest ja praktikast Viljandi linna 	struktuuriüksustes
3. Viljandi linna arengustrateegia 2040+ ja Viljandi linna arengukava aastateks 2026–2031, II 	lugemine (2026/87-1)
4. Viljandi linna eelarvestrateegia aastateks 2026–2031, II 	lugemine (2026/88-1)
5. Nõuete lootusetuks tunnistamine (2026/97)
6. Nõuete lootusetuks tunnistamine (2026/98)
7. Viljandi valla üldplaneeringu 2040+ lähteseisukohtade ja KSH programmile ettepanekute esitamine 	(2026/99)
8. Viljandi linna põhimäärus, III lugemine (2026/76-2)
9. Viljandi Linnavolikogu töökord, III lugemine (2026/77-2)
10. Viljandi Linnavolikogu ajutise komisjoni Viljandi linnapea tegevuse uurimise erikomisjon 	moodustamine (2026/96)
11. Vastus audiitori järelpärimisele seoses 2026. aasta raamatupidamise majandusaasta auditi 	ettevalmistamisega
12. Muud küsimused


PÄEVAKORRAPUNKT NR 1
Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ muutmine ja täiendamine (2026/91-1)
KUULATI:
A. Suitsu ettekannet Viljandi linna sünnitoetuse suurendamise ja maksmise korra muutmise kohta alates 2027. aastast. Eelnõu kohaselt tõstetakse sünnitoetus 700 eurolt 1500 euroni ning makstakse välja kolmes osas lapse sünni, pooleteiseaastaseks saamise ja kolmeaastaseks saamise järel. Muudatuse eesmärk on toetada perede toimetulekut lapse kasvatamisega kaasnevate kulude katmisel. Edaspidi piisab toetuse taotlemiseks ühest avaldusest ning linn kontrollib enne iga väljamakset toetuse saamise tingimustele vastavust.

Tähelepanek:
A. Tints juhtis tähelepanu eelnõu sõnastuse ja seletuskirja sisulisele ebakõlale seoses lapse sünnitoetuse maksmise tingimustega. Probleem seisnes selles, et eelnõus viidati vanema ja lapse elukoha registreeritusele Viljandi linnas lapse sünnihetkel, kuid toetuse eesmärgist lähtuvalt peaks olema nõutud katkematu registreeritus alates lapse sünnist.

Koosoleku juhataja tegi ettepaneku toetada eelnõu tingimusel, et sellesse viiakse sisse vastavad sõnastuslikud parandused.
Hääletati:
6 poolt, vastu ja erapooletuid ei olnud

OTSUSTATI:
1. Lepiti kokku, et sõnastused täpsustatakse volikogu ajaks ning linnasekretär vaatab sõnastuse üle, et see vastaks eelnõu eesmärgile ja oleks õiguslikult korrektne.
2. Toetada eelnõu „Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ muutmine ja täiendamine (2026/91)“ tingimusel, et eelnõusse viiakse sisse vastavad sõnastuslikud parandused.


PÄEVAKORRAPUNKT NR 2
Ülevaade lisatasude ja hüvitiste maksmise põhimõtetest ja praktikast Viljandi linna struktuuriüksustes
KUULATI:
S. Soo ettekannet lisatasude määramise põhimõtetest linnavalitsuses ja hallatavates asutustes. Lisatasude määramisel tuleb lähtuda kehtivatest õigusaktidest ning tagada täiendava tööpanuse õiglane ja põhjendatud tasustamine. Aasta alguses kehtestati uus kord, mille kohaselt tuleb hallatavates asutustes üle 100 euro suuruste lisatasude määramiseks koostada taotlus ja kooskõlastada see vastava valdkonna abilinnapeaga. Kuna ilmnes juhtum, kus lisatasu nimetuse all määrati sisuliselt preemiat, peetakse vajalikuks moodustada töörühm, kes vaatab üle hallatavate asutuste töötasustamise põhimõtted, et ühtlustada lisatasude määramise aluseid ning tagada otsuste läbipaistvus ja põhjendatus.

OTSUSTATI:
Võtta informatsioon teadmiseks.


PÄEVAKORRAPUNKT NR 3
Viljandi linna arengustrateegia 2040+ ja Viljandi linna arengukava aastateks 2026–2031, II lugemine (2026/87-1)
KUULATI:
J. Pihlaku ettekannet arengukava ja eelarve teise lugemise käigus tehtud täiendustest ja muudatustest. Ta tõi esile linna peamised väljakutsed seoses rahvastiku vähenemise ja vananemisega ning muudatusettepanekute menetlemise. Ta andis ülevaate laekunud ettepanekutest, millest ühte arvestati osaliselt. Samuti selgitas dokumentidesse tehtud täiendusi ja investeeringute ajakava muudatusi.

E. Kruusmäe saabus koosolekule kell 10.53.

Ettepanek:
A. Tints tegi ettepaneku vaadata üle elanike rahulolu indeksi mõõdik ja selle sihttase ning kaaluda eesmärgi tõstmist vähemalt 75%-ni, kuna Viljandi linna viimase tulemuse näitajaks nimetati ligikaudu 70%.

Tähelepanek:
A. Tints juhtis tähelepanu ebakõlale arengustrateegia ja eelarvestrateegia vahel seoses kaasava eelarvega. Kuigi kaasava eelarve menetlusega on otsustatud järgmisest aastast mitte jätkata ning vahendeid kasutatakse varasemalt rajatud objektide korrashoiuks, näevad arengustrateegia mõõdikud ette kaasava eelarve mahu, esitatud ettepanekute arvu ja häälte arvu säilimise või kasvu. Tehti ettepanek vaadata kaasava eelarvega seotud mõõdikud ja sihttasemed üle ning viia arengustrateegia ja eelarvestrateegia omavahel kooskõlla.

Koosoleku juhataja pani eelnõu hääletusele.
Hääletati:
4 poolt, 3 vastu

OTSUSTATI:
1. Tähelepanekud täpsustada linnaarengu peaspetsialistil.
2. Toetada eelnõu „Viljandi linna arengustrateegia 2040+ ja Viljandi linna arengukava aastateks 2026–2031 (2026/87-1)“.


PÄEVAKORRAPUNKT NR 4
Viljandi linna eelarvestrateegia aastateks 2026–2031, II lugemine (2026/88-1)
KUULATI:
J. Pihlaku ettekannet linna eelarvestrateegiast ja finantsolukorrast. Ta tõi esile tulude ja kulude kasvu ebavõrdsuse ning vajaduse kavandada investeeringuid vastavalt linna rahalistele võimalustele. Olulisemate investeeringutena nimetati jäätmejaama rekonstrueerimist, vana spordihoone remonti, linnaraamatukogu energiatõhususe parandamist, tänavate uuendamist ning uue lasteaia Krõll ehitamise võimalust. Samuti käsitleti järveäärse piirkonna arendamist linna tulubaasi suurendamise eesmärgil.

Koosoleku juhataja pani eelnõu hääletusele.
Hääletati:
4 poolt, 3 vastu

OTSUSTATI:
Toetada eelnõu „Viljandi linna eelarvestrateegia aastateks 2026-2031 (2026/88-1)“.


Kaks järgmist päevakorrapunkti kuulutati kinniseks, kuna need sisaldavad isikuandmeid, mille avalikustamine võib oluliselt kahjustada andmesubjektide eraelu puutumatust.

H. J. Aaltonen lahkus koosolekult kell 11.50.


PÄEVAKORRAPUNKT NR 5
Nõuete lootusetuks tunnistamine (2026/97)
KUULATI:
J. Pihlaku ettekannet aegunud nõuete kohta, mida ei ole õnnestunud sisse nõuda. Kuna nõuete summad on märkimisväärsed, vastavalt ligikaudu 17 000 eurot, leidis linnavalitsus, et nende küsimus tuleb esitada volikogule otsustamiseks.

Koosoleku juhataja tegi ettepaneku eelnõu toetada.
Hääletati:
6 poolt, vastu ja erapooletuid ei olnud

OTSUSTATI:
Toetada eelnõu „Nõuete lootusetuks tunnistamine (2026/97)“.


PÄEVAKORRAPUNKT NR 6
Nõuete lootusetuks tunnistamine (2026/98)
KUULATI:
J. Pihlaku ettekannet aegunud nõuete kohta, mida ei ole õnnestunud sisse nõuda. Kuna nõuete summad on märkimisväärsed, vastavalt ligikaudu 12 000 eurot, leidis linnavalitsus, et nende küsimus tuleb esitada volikogule otsustamiseks.

Koosoleku juhataja pani eelnõu hääletusele.
Hääletati:
6 poolt, vastu ja erapooletuid ei olnud

OTSUSTATI:
Toetada eelnõu „Nõuete lootusetuks tunnistamine (2026/98)“.

H. J. Aaltonen saabus koosolekule kell 12.00.


PÄEVAKORRAPUNKT NR 7
Viljandi valla üldplaneeringu 2040+ lähteseisukohtade ja KSH programmile ettepanekute esitamine (2026/99)
KUULATI:
Kuulati J. Pihlaku ettekannet Viljandi linna ja Viljandi valla vahelisest maade vahetamise küsimusest, üldplaneeringu lähteseisukohtadest ning edasistest koostöövajadustest. Käsitleti linna ettepanekut korrigeerida linna ja valla vahelist piiri ning linnale huvipakkuvaid vallale kuuluvaid maa-alasid, mille osas soovitakse läbirääkimisi jätkata. Samuti arutati ühistranspordi, jäätmekäitluse, kaugkütte ja veevarustusega seotud küsimusi ning teede hooldamise ja vastutuse jaotumist piirialadel.

Koosoleku juhataja pani eelnõu hääletusele.
Hääletati:
7 poolt, vastu ja erapooletuid ei olnud

OTSUSTATI:
Toetada eelnõu „Viljandi valla üldplaneeringu 2040+ lähteseisukohtade ja KSH programmile ettepanekute esitamine (2026/99)“.


PÄEVAKORRAPUNKT NR 8
Viljandi linna põhimäärus, III lugemine (2026/76-2)
KUULATI:
E. Rinki ettekannet Viljandi linna põhimääruse muutmise ettepanekute kohta. Seejärel arutati revisjonikomisjoni ja sisekontrolli koostööd, sealhulgas võimalust anda sisekontrollile konkreetseid ülesandeid olukordade kaardistamiseks ja hindamiseks.

Koosoleku juhataja pani eelnõu hääletusele.
Hääletati:
7 poolt, vastu ja erapooletuid ei olnud

OTSUSTATI:
Toetada eelnõu „Viljandi linna põhimäärus (2026/76-2)“.


PÄEVAKORRAPUNKT NR 9
Viljandi Linnavolikogu töökord, III lugemine (2026/77-2)
KUULATI:’
E. Rinki ettekannet Viljandi linna põhimääruse muutmise kohta. Pikemalt käsitleti volikogu töökorra täpsustamist, sealhulgas eelnõude menetlemise ja arutelu korraldamise põhimõtteid ning küsimuste esitamise korra muutmist. Arutati küsimuste arvu ja esitamiseks ettenähtud aja reguleerimist, et muuta volikogu istungite arutelud selgemaks ja tõhusamaks.

Koosoleku juhataja pani eelnõu hääletusele.
Hääletati:
7 poolt, vastu ja erapooletuid ei olnud

OTSUSTATI:
Toetada eelnõu „Viljandi Linnavolikogu töökord (2026/77-2)“.

PÄEVAKORRAPUNKT NR 10
Viljandi Linnavolikogu ajutise komisjoni Viljandi linnapea tegevuse uurimise erikomisjon moodustamine (2026/96)
KUULATI:
E. Kruusmäe ettekannet uurimiskomisjoni moodustamise ettepaneku kohta, mille eesmärk on analüüsida linnahoolduse juhi ametist vabastamise ja teenistusse ennistamisega seotud asjaolusid ning otsuste tegemise aluseks olnud teavet. Komisjoni ülesanne oleks selgitada välja, kuidas tagada linnajuhtide piisav informeeritus oluliste otsuste tegemisel, ning esitada töö tulemustest linnavolikogule raport. Eesmärk ei ole uurida konkreetse isiku tegevust, vaid hinnata otsustusprotsessi ja selle mõju linna juhtimisele.

Koosoleku juhataja pani eelnõu hääletusele.
Hääletati:
3 poolt, 4 vastu

OTSUSTATI:
Mitte toetada eelnõu „Viljandi Linnavolikogu ajutise komisjoni Viljandi linnapea tegevuse uurimise erikomisjon moodustamine (2026/96)“.


PÄEVAKORRAPUNKT NR 11
Vastus audiitori järelpärimisele seoses 2026. aasta raamatupidamise majandusaasta auditi ettevalmistamisega
KUULATI:
A. Tintsi ettekannet audiitori teemaga seotud tagasisidematerjali koostamise ja täiendamise kohta.

OTSUSTATI:
A. Tints saadab komisjoni liikmetele audiitori teemaga seotud tagasisidematerjali täiendamiseks ning palub esitada omapoolsed kommentaarid ja ettepanekud.


PÄEVAKORRAPUNKT NR 12
Muud küsimused
KUULATI:
A. Tintsi ettekannet tööplaani täiendamisest, lisades kolm teemat: Viljandi linna hankekorra ülevaatamine, Viljandi linna vara valitsemise korra täiendamine ning Viljandi Linnahoolduse juhataja töölepingu lõpetamise ja töösuhte jätkamisega seotud asjaolude kontrollimine.

E. Kruusmäe lahkus koosolekult kell 13.18.

OTSUSTATI:
Täiendada revisjonikomisjoni tööplaani kolme ettekandes nimetatud teemaga. Juhul kui volikogu otsustab erikomisjoni luua, eemaldatakse vastav teema revisjonikomisjoni tööplaanist.


(allkirjastatud digitaalselt)					(allkirjastatud digitaalselt)
Are Tints							Sirli-Mai Nurka
koosoleku juhataja						protokollija

